《力学》
宋代·林希逸

力学求心苦未安，蓬窗赖得小盘桓。醉知叉手矜持易，过似科头点检难。

静定工夫忙里试，和平气象怒中看。亨涂失脚人何限，始信颜回乐一箪。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。